Document ID: 31975D0767

Title and Content:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 9ης Δεκεμβρίου 1975 περί αποδοχής της συστάσεως της 1ης Ιανουαρίου 1975 του Συμβουλίου Τελωνειακής Συνεργασίας "περί διατυπώσεως με όρους της πρότυπης κατατάξεως για το διεθνές εμπόριο, αναθεώρηση 2, των στατιστικών στοιχείων του διεθνούς εμπορίου που έχουν συλλεγεί βάσει της ονοματολογίας των Βρυξελλών" ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 235, την πρόταση της Επιτροπής, τη γνώμη της Συνελεύσεως(1), Εκτιμώντας: ότι τα Κράτη μέλη είναι συμβαλλόμενα μέρη στη σύμβαση της 15ης Δεκεμβρίου 1950 περί της ονοματολογίας για την κατάταξη των εμπορευμάτων στα τελωνειακά δασμολόγια (ονοματολογία των Βρυξελλών)- ότι εξ άλλου τα Κράτη μέλη αποδέχθηκαν τη σύσταση της 8ης Δεκεμβρίου 1960 του Συμβουλίου Τελωνειακής Συνεργασίας περί της αντιστοιχίας μεταξύ της ονοματολογίας των Βρυξελλών και της αναθεωρημένης πρότυπης κατατάξεως για το διεθνές εμπόριο, η οποία καθιερώθηκε κατά τη διάρκεια του έτους 1960 από το Οικονομικό και Κοινωνικό Συμβούλιο των Ηνωμένων Εθνών- ότι συμπεραίνεται ότι η ονοματολογία των εμπορευμάτων για τις στατιστικές του εξωτερικού εμπορίου της Κοινότητος και του εμπορίου μεταξύ των Κρατών μελών πρέπει να προσαρμοσθεί προς την ονοματολογία των Βρυξελλών, στη σημερινή ή μελλοντική της έκδοση, για να δύνανται τα αποτελέσματα των στατιστικών του εξωτερικού εμπορίου της Κοινότητος και του εμπορίου μεταξύ των Κρατών μελών να παρέχονται σύμφωνα με τις αναφερόμενες δύο παγκόσμιες ονοματολογίες- ότι η Επιτροπή Στατιστικής του Οικονομικού και Κοινωνικού Συμβουλίου των Ηνωμένων Εθνών κατά τη σύνοδό της του Οκτωβρίου 1974 υιοθέτησε δεύτερη έκδοση της εν λόγω κατατάξεως- ότι το Συμβούλιο Τελωνειακής Συνεργασίας απηύθυνε την 1η Ιανουαρίου 1975 στα Κράτη που είναι μέλη του, όπως και στις τελωνειακές ή οικονομικές ενώσεις που συνέστησαν ορισμένα από αυτά, σύσταση περί εντάξεως στο τελωνειακό τους δασμολόγιο ή στην στατιστική τους ονοματολογία των διακρίσεων που περιλαμβάνονται στον πίνακα που προσαρτάται στην προαναφερόμενη σύσταση ή τουλάχιστον τη λήψη των καταλλήλων μέτρων που θα επιτρέψουν να παρέχονται στα ενδιαφερόμενα όργανα των Ηνωμένων Εθνών τα στατιστικά στοιχεία βάσει των διακρίσεων αυτών, ΑΠΟΦΑΣΙΖΕΙ: Άρθρο Μόνο Η σύσταση της 1ης Ιανουαρίου 1975 του Συμβουλίου Τελωνειακής Συνεργασίας περί διατυπώσεως με όρους της πρότυπης κατατάξεως για το διεθνές εμπόριο αναθεώρηση 2 των στατιστικών στοιχείων του διεθνούς εμπορίου που έχουν συλλεγεί βάσει της ονοματολογίας των Βρυξελλών, γίνεται δεκτή εξ ονόματος της Κοινότητος και πρόκειται να εφαρμοσθεί από 1ης Ιανουαρίου 1978. Η Επιτροπή πληροφορεί τον γενικό γραμματέα του Συμβουλίου Τελωνειακής Συνεργασίας περί της αποδοχής της. Έγινε στις Βρυξέλλες, στις 9 Δεκεμβρίου 1975.

Classification Labels:
1218
1219

Label Descriptions:
{"1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 3489
11
2450
4380
4256

EuroVoc IDs (Expanded): 3489
11
2450
4380
4256

Dataset Source: meu

Split: train